Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: amelyre érvényesek a 16/1991. (IV. 20.) AB határozatban az ilyen tulajdon megterhelhetőségéről mondottak.
Paragraph Index: 88

amelyre érvényesek a 16/1991. (IV. 20.) AB határozatban az ilyen tulajdon megterhelhetőségéről mondottak. … Az átszálláskori teher másrészt nem szükségképpen változatlan. A körülmények megváltozásával és hoszszabb idő után — rendszerint egy újabb szabályozás kapcsán, annak indítékait is figyelembe véve — a teher már felülvizsgálható. A teher súlyosbítása viszont azért lehet mindig alkotmányossági vizsgálat tárgya, mert ekkor már nem a megszerzéskori teherről van szó, hanem a már megszerzett tulajdonéról”. (ABH 1993, 378.) A vizsgált törvényi rendelkezés az Lt. hatálybalépésekor nem járt az önkormányzati lakások tulajdonára vonatkozó átszálláskori teher súlyosbításával. Megállapítható azonban, hogy a kapcsolódó körülmények jelentős mértékben megváltoztak. Ez a figyelmen kívül nem hagyható változás elsősorban az önkormányzati lakások bérlői számára az Lt. által biztosított vételi jog gyakorlása következtében az önkormányzati lakásállomány mennyiségének és minőségének nagymérvű csökkenésében tapasztalható. Az Alkotmánybíróság ezért a kifogásolt átszálláskori teher felülvizsgálatát indokoltnak tartotta. Ennek keretében úgy ítélte meg, hogy az Lt. 31. § (3) bekezdésének rendelkezése alapján az önkormányzat számára bírósági ítélettel előírt elhelyezési kötelezettség a körülmények jelzett változása folytán az alkotmányos tulajdonvédelmet sértő terhet ró az önkormányzatokra. 6.2. Az Alkotmánybíróság az indítványok alapján vizsgálta a kifogásolt tulajdoni korlátozás közérdekűségét. A

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes